CELEX: 32017R1410
Language: bg
Date: 2017-08-02 00:00:00
Title: Регламент (ЕС) 2017/1410 на Комисията от 2 август 2017 година за изменение на приложения II и III към Регламент (ЕО) № 1223/2009 на Европейския парламент и на Съвета относно козметичните продукти (Текст от значение за ЕИП. )

3.8.2017   
               
               
                  BG
               
               
                  Официален вестник на Европейския съюз
               
               
                  L 202/1
               
            РЕГЛАМЕНТ (ЕС) 2017/1410 НА КОМИСИЯТА
      от 2 август 2017 година
      за изменение на приложения II и III към Регламент (ЕО) № 1223/2009 на Европейския парламент и на Съвета относно козметичните продукти
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (1), и по-специално член 31, параграф 1 от него,
      като има предвид, че:
      
                  (1)
               
               
                  В становището си от 26–27 юни 2012 г. (2) Научният комитет по безопасност на потребителите (НКБП) стигна до заключението, че в козметичните продукти не следва да се използват 3- и 4-(4-метил-4-хидроксипентил)циклохекс-3-ен-1-карбалдехид (HICC), с наименование по INCI Hydroxyisohexyl 3-Cyclohexene Carboxaldehyde, 4-метил-2,6-дихидроксибензалдехид (атранол) и 4-метил-2,6-дихидрокси-3-хлоробензалдехид (хлороатранол), тъй като те са алергенни ароматни вещества, предизвикали най-голям брой случаи на контактни алергии през последните години.
               
            
                  (2)
               
               
                  В резултат на това съществува потенциален риск за здравето на човека и следователно посочените вещества следва да бъдат забранени в козметичните продукти.
               
            
                  (3)
               
               
                  HICC е регламентиран във вписване 79 от приложение III към Регламент (ЕО) № 1223/2009, където е предвидено, че наличието му трябва да бъде указано в списъка на съставките, посочен в член 19, параграф 1, буква ж) от същия регламент, когато концентрацията му надхвърля 0,001 % в продуктите без отмиване и 0,01 % в продуктите с отмиване. Тъй като HICC следва да бъде забранен в козметичните продукти, необходимо е посоченото вписване да се заличи.
               
            
                  (4)
               
               
                  В становището си от 26–27 юни 2012 г. НКБП посочи, че атранол и хлороатранол са естествени компоненти на екстрактите от дъбов мъх (Evernia prunastri) и дървесен мъх (Evernia furfuracea), регламентирани съответно във вписвания 91 и 92 от приложение III към Регламент (ЕО) № 1223/2009.
               
            
                  (5)
               
               
                  Целесъобразно е да се предвидят разумни периоди от време, за да се адаптира отрасълът към новите забрани, като престане да пуска или да предоставя на пазара съответните продукти, съдържащи едно или повече от забранените вещества. При определянето на тези периоди от време следва да бъде надлежно отчетен и потенциалният риск, който носят посочените продукти за здравето на човека. Ограничението по отношение на HICC, посочено във вписване 79 от приложение III към Регламент (ЕО) № 1223/2009, следва да продължи да се прилага, докато престане да бъде разрешено предоставянето на пазара на продукти, съдържащи посоченото вещество. Поради това заличаването на посоченото вписване следва да бъде отложено.
               
            
                  (6)
               
               
                  По-специално, изключително сложната и дълга процедура за преформулиране на ароматните вещества, както и опасенията на потребителите във връзка с промяната на свързаните с обонянието характеристики на ароматните вещества, следва да намерят отражение в по-дълъг от обичайния срок, предоставян на отрасъла за адаптиране на продуктите. Проявите на контактни алергии към ароматните вещества обикновено се ограничават до кожата. Потребителите, които имат контактна алергия към алергенни ароматни вещества, често пъти знаят, че не понасят ароматизирани продукти върху кожата си и следователно могат да ги избягват.
               
            
                  (7)
               
               
                  Поради това приложения II и III към Регламент (ЕО) № 1223/2009 следва да бъдат съответно изменени.
               
            
                  (8)
               
               
                  Мерките, предвидени в настоящия регламент, са в съответствие със становището на Постоянния комитет по козметичните продукти,
               
            ПРИЕ НАСТОЯЩИЯ РЕГЛАМЕНТ:
      Член 1
      Приложения II и III към Регламент (ЕО) № 1223/2009 се изменят в съответствие с приложението към настоящия регламент.
      Член 2
      От 23 август 2019 г. на пазара на Съюза не се пускат козметични продукти, съдържащи едно или повече от забранените с настоящия регламент вещества.
      От 23 август 2021 г. на пазара на Съюза не се предоставят козметични продукти, съдържащи едно или повече от забранените с настоящия регламент вещества.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
      Точка 2 от приложението се прилага от 23 август 2021 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 2 август 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 342, 22.12.2009 г., стр. 59.
      
         (2)  НКБП/1459/11.
      
         ПРИЛОЖЕНИЕ
         Приложения II и III към Регламент (ЕО) № 1223/2009 се изменят, както следва:
         
                     1)
                  
                  
                     В таблицата от приложение II се добавят следните три вписвания:
                     
                                 Референтен номер
                              
                              
                                 Идентификация на веществата
                              
                           
                                 Химично наименование/INN
                              
                              
                                 CAS номер
                              
                              
                                 EO номер
                              
                           
                                 а
                              
                              
                                 б
                              
                              
                                 в
                              
                              
                                 г
                              
                           
                                 „1380
                              
                              
                                 3- и 4-(4-Метил-4-хидроксипентил)циклохекс-3-ен-1-карбалдехид (HICC) (*1)
                                 
                              
                              
                                 51414-25-6/
                                 31906-04-4/
                              
                              
                                 257-187-9/
                                 250-863-4/
                              
                           
                                 1381
                              
                              
                                 4-Метил-2,6-дихидроксибензалдехид (атранол) (*1)
                                 
                              
                              
                                 526-37-4
                              
                              
                                 —
                              
                           
                                 1382
                              
                              
                                 4-Метил-2,6-дихидрокси-3-хлоробензалдехид (хлороатранол) (*1)
                                 
                              
                              
                                 57074-21-2
                              
                              
                                 —
                              
                           
               
                     2)
                  
                  
                     В таблицата от приложение III се заличава вписване 79.
                  
               
            (*1)  От 23 август 2019 г. на пазара на Съюза не се пускат козметични продукти, съдържащи посоченото вещество. От 23 август 2021 г. на пазара на Съюза не се предоставят козметични продукти, съдържащи посоченото вещество.“